স্টাফ রিপোর্টার ॥ হবিগঞ্জ পৌরসভার আনোয়ারপুর এলাকায় মতবিনিময় সভা করেছেন মেয়র প্রার্থী মিজানুর রহমান মিজান। গতকাল রাতে আনোয়ারপুর সরকারী প্রাথমিক বিদ্যালয় মাঠে মতবিনিময় সভায় তিনি বলেন, ভোট চাইতে নয়। আমি আপনাদের দোয়া ও সমর্থন কামনা করছি। আপনারা পাশে থাকলে অবশ্যই আমি নির্বাচন করব। বিশিষ্ট মুরুব্বী রমজান আলীর সভাপতিত্বে ও নাজমুল ইসলাম পলাশের পরিচালনায় বক্তব্য রাখেন, সাবেক চেয়ারম্যান মরতুজ আলী, ধনু মিয়া, মুজিবুর রহমান, আহদ মিয়া, শফিক মিয়া, ইদ্রিছ আলী, নুর ইসলাম, শহিদ উদ্দিন, রফিক মিয়া, আহাদ মিয়া, নুরুল ইসলাম, জলফু মিয়া, সাবেক রেঞ্জার আকবর হোসেন প্রমুখ। বক্তারা নির্বাচনে মিজানুর রহমান মিজানকে সর্বাত্বক সহযোগিতার আশ্বাস দেন। মিজানুর রহমান মিজানকে সভার শুরুতে মুরুব্বিয়ানরা ফুলেল শুভেচ্ছা জানান।